TripAdvisor - Hideaway Village Columbine 7 - Vakantiehuis in Winter Park
Kabel-/satelliettelevisie - Parkeerplaats - Vakantiehuis Winter Park
Begin aan je beoordeling van Hideaway Village Columbine 7
Vakantiewoningen in Beaver Creek (556)
Vakantiewoningen in Breckenridge (1.637) Manfaat Cloud Hosting – Elsinor
Tagged hosting web litespeed, layanan hosting server, server penyimpanan khusus JY LEES NOU Is dit dalk die uitspattigste en vreemdste pizzas ter wêreld?
Meer as vyf biljoen pizzas word glo jaarliks wêreldwyd verkoop en derhonderde snye word elke sekond êrens op die planeet verorber.
Die pizzakultuur het selfs al bykomstighede opgelewer soos die Portable Pizza Pouch, waarmee jy ’n kaasbelaaide happie om jou nek kan dra. (Gaan kyk maar self aanlyn by plekke soos Stupidiotic). Ja, pizzas is supergewilde, bekostigbare smulgoed . . . en min ander geregte leen hulle so tot oordaad, eksperimentering en bloot pure malligheid. Hier’s ’n paar voorbeelde van die uitspattigste en vreemdste pizzas wat kitskosplekke al opgetower het: Pizza in ’n eetbare boks Die geesteskind van Vinnie’s Pizza in Brooklyn, New York. En as jy nie kans sien vir die hele meneer nie, kan jy ook ’n lekker stewige sny in sy eie eetbare boksie wegneem.
This...exists...next on bucket list a pizza served in an edible pizza box @devourpower incredible #speechless … pic.twitter.com/WIoME3ctTy — Emily Petridis (@PeanutButterabs) May 16, 2016
Hoe lyk dit met ’n stukkie hoender? Een Brasiliaanse restaurant het al glad vir die grap ’n krat bier as pizzalaag ingespan. [caption id="attachment_126244" align="aligncenter" width="600"] Foto: Reddit.[/caption] Maar hul nommer met ’n hele geroosterde hoender bo-op, gewis meer prakties, sal waarskynlik groter aftrek kry. [caption id="attachment_126243" align="aligncenter" width="600"] Foto: Redit.[/caption] Double Sensation ’n Formidable skepping van Pizza Hut in Singapoer. Die buitenste ring van die pizzakors is die ene mozzarella, cheddar en parmesaan, ’n tweede ring is belaai met van kaas en rissies tot salsa, sampioene en kalkoenham . . . en dan’s daar nog gerookte hoender, alfredosous en hoenderworsies (gevul met kaas) in die middel.
With a Double Sensation pizza featuring TWO crusts, our Singapore Hut fans are clearly #TeamCrust. Fancy a double? pic.twitter.com/N3aTrHRjm7 — Pizza Hut UK (@pizzahutuk) June 30, 2014
Cheeseburger Crown Crust Pizza Pizza Hut in die Midde-Ooste se gedugte nommer het ’n kors van mini-kaasburgers en is bedek met fyn biefstuk en ’n geheime sous, kaas, blaarslaai, tamaties en uie. Dit kan straks ’n honger maag laat grom, maar kosskrywers het dit ook al bestempel as ’n “pizza-eksperiment wat verskriklik skeefgeloop het”.
The Cheeseburger Crown Crust Pizza. 20 Insane Foreign Interpretations of American Culture - http://t.co/ppGydQ5QxA | pic.twitter.com/O5nSw1V1Qh — Cracked.com (@cracked) April 14, 2014
Aussies se “liefdeskind” Four’N Twenty-vleispasteie is ’n groot treffer Doer Onder, veral by sportbyeenkomste. Toe kry hulle mos die blink gedagte om hulle in pizzas in te werk, vir wat adverteerders “Australia’s favourite lovechild” gedoop het. Elke sny pizza is gevul met ’n mini-pastei, kompleet met sy eie blerts tamatiesous.
Pizza Hut introduce their Four'N Twenty stuffed crust! - http://t.co/gEdIvmtVit pic.twitter.com/BZMgw1NtN2 — SOFTeam.Ru (@viralmedialife) October 15, 2015
Nog twee in een Foodbeast in Amerika het twee groot gunstelinge daar saamgeflans: pizza en Big Macs. Hulle het pizzadeeg met ’n spesiale McDonald’s-sous bedek, gevolg deur hamburger-frikadelle, kaas, nog sous en uie. En dan nog deeg en fyngedrukte frikadelle, slaptjips en sous, voor die spul met sesamsaad besprinkel en in die oond gestop word.
Dough no! @foodbeast Big Mac Pizza whets the internet’s appetite https://t.co/phvR56QYOX via @NYDailyNews pic.twitter.com/kXudzqWX7f — Nicole Lyn Pesce (@PesceNic) April 14, 2016
Piesangkerrie-pizza Soet en sout, soos met die oral bekende Hawaise pizza, word ook in dié Stockholm-gunsteling gekombineer, maar die kerriepoeier is nogal ’n nuwe kinkel.
I'm in Sweden so naturally I'm having beef, curry and banana pizza. pic.twitter.com/PdPZsL5yWP — Laurent Cossa (@lozzercozzer) February 3, 2016
Full English Breakfast Pizza Tipies Britse humor . . . by onder meer American Pizza, ’n uithangplek in Liverpool, kry jy spek, eiers, wors, sousboontjies, sampioene en selfs black pudding op jou pizza.
Our twist on the full English breakfast - 'Al Inglese' pizza - also a highly effective hangover cure #JustSayin pic.twitter.com/ibsHVccpEr — Firezza Pizza (@firezzapizza) March 10, 2016
Grand Prix Cookie Crust Pizza Mr Pizza in Suid-Korea se garnaal-en-patat-gunsteling het ’n kors gevul met koekiedeeg en word met bloubessiedoopsous voorgesit.
#MedanTips Banana Curry Pizza dan Grand Prix Cookie Crust, Pizza Bertopping Unik dari Swedia… http://t.co/BPErvfWzNq pic.twitter.com/ivGwQDrQQL — MEDAN TREND 2015 (@MedanTrend) March 15, 2015
Wallaby-pizza Sydney se Australian Heritage Hotel het pizzas genaamd Pepper Kangeroo, BBQ Emu en Saltwater Crocodile op die spyskaart.
Omg true dish. RT @.xiahkokumi:Crocodile pizza of Australian Heritage Hotel which Junsu ate when he was in Sydney. pic.twitter.com/S6Olw8ku72 — Based Gods (@FaithForOT5) July 17, 2013
Russiese visfees Moskou se Mockba-pizza spog met sardyne, tuna, makriel en salm, gegarneer met uie en kruie – en word koud voorgesit.
The Russian Pizza topping of choice is Mockba. Cold pizza with fish & raw onions. Sounds..erm, appetizing? #Preston pic.twitter.com/fTbIaMD1Ct — Slice of Sicily (@sliceofsicily) May 26, 2015
Finse treffer Hulle maak ’n Pizza Berlusconi met gerookte rendier, sampioene en uie.
#bacon #beef #whopper #lambmince #soup #berlusconi #raindeer #pizza #whale #steak #whoisne… https://t.co/DZsUj0nx2F pic.twitter.com/6UVBioDWgF — Capuleti (@PIDP42) April 18, 2016
Louter opwinding Domino’s in Japan sit ’n pizza voor met aartappels en warm mayonnaise daarop. Van tjips gepraat . . . Crazy Pedro’s in Manchester se Dirty Northerner is pure eenvoud dog ’n moewiese treffer: ’n kaaspizza met ’n hoop slaptjips en bruinsous bo-op.
#men #manchester Watch: Crazy Pedro's chips, cheese and gravy pizza - the verdict https://t.co/cvSOfoqcrj — Blogmonster (@Blogmonsternet) February 9, 2016
Iets vir ’n suikertand: Dieselfde ouens het in ’n oomblik van waansin die Cadbury Crème Egg Pizza uitgedink, ’n soort poedingpizza met onder meer sjokoladesous, malvalekkers en ’n bruintjiemengsel.
A Cadbury crème egg pizza is the perfect treat for pizza-loving chocaholics via @mashable https://t.co/6iLxoj3c6H #PizzaExpo — ChowNow (@ChowNow) March 9, 2016
. . . en beslis nie vir almal nie: Besonderhede is skaars, maar in Japan, waar die gogga-eet-beweging vir alternatiewe proteïenvorme blykbaar redelik vastrapplek gekry het, is onder meer larwe, motte en waterinsekte al glo op pizzas by gogga-eet-partytjies in Tokio voorgesit.
Oh why Oh Why Do you insist on eating bugs when there's #pizza?#China #Trump #Clinton #Foodiechats #italianstyle pic.twitter.com/R6voix4AqT — GluttonForPizza (@LandShark300lbs) January 3, 2016
Lus vir regte, egte pizza? KLIK HIER vir heerlike resepte uit ons toetskombuis.
Bronne: msn.com, thedailymeal.com, huffingtonpost.com, imgur.com, dailymail.co.uk,